**A Versünnep Fesztivál 2023-as kiírása diákoknak vers- és prózamondás kategóriában**

A Versünnep Alapítvány 2023-ban is várja az általános iskolák alsós és felsős diákjainak, valamint a középiskolásoknak a jelentkezét a Diákseregszemlére **vers- és prózamondás kategóriában**.

Felhívjuk a vetélkedő iránt érdeklődők figyelmét, hogy 2023-ban Petőfi Sándor (1823-1849) és Madách Imre (1823-1864) születésének 200. évfordulóját ünnepeljük, illetve Szendrey Júlia (1828-1868) születésének 195. és halálának 155. évfordulójára emlékezünk, valamint az idén van Kormos István (1923-1977) költő, író, műfordító születésének a 100. évfordulója is.

A vajdasági elődöntőt **2023. május 13-án**, szombaton, 10 órai kezdettel tartjuk meg Csókán, a Móra Ferenc Magyar Művelődési Egyesület székházában, a Tisza mente utca (Potiska) 18. szám alatt.

A nevezett mű csak magyar, klasszikus vagy kortárs alkotó verse vagy prózája lehet, ajánlottan, de nem kötelezően a kiemelt évfordulók szerzőitől.

A kiválasztott mű előadási ideje nem haladhatja meg az 5 percet.

Az elődöntő legjobbjai részvételi jogot nyernek a seregszemle döntőjére, amelyet Budapesten rendeznek meg.

A vajdasági elődöntőre **2023. május 10-éig** lehet jelentkezni a moraferencmme70@gmail.com e-mail-címen.

A jelentkezésben tüntessék fel a versenyző adatait (név, osztály, helység, iskola vagy művelődési egyesület), a felkészítő tanár vagy a kísérő nevét és elérhetőségét (telefon vagy e-mail), a választott mű szerzőjét, címét és időtartamát.

A Versünnep 2023 támogatója a Kulturális és Innovációs Minisztérium.